ועדת הכלכלה, כנסת 16, פרוטוקול מספר 221, 2004-06-21 09:00

שלום שמחון: ועדת הכלכלה עוסקת היום בנושא תקשורת.

שלום שמחון: הנושא הראשון על סדר היום: מדיניות המועצה לשידורי כבלים ולווין בעניין הערוצים היעודיים.

שלום שמחון: ב21 ביולי 1998, כאשר כיהן חבר הכנסת אבי יחזקאל כיו"ר ועדת הכלכלה, הוועדה החליטה לאשר ערוצים יעודיים באמצעות שידורי פרסומת: ערוץ בשפה הערבית, ערוץ מורשת ישראל, ערוץ אחד או יותר בשפות זרות המיועד לאילמים, שני ערוצי חדשות וערוץ מוסיקה ישראלית וים תיכונית.

שלום שמחון: כשאברהם פורז היה יו"ר ועדת הכלכלה של הכנסת, הוחלט לאפשר ערוץ חדשות אחד.

שלום שמחון: בינתיים יש לנו ערוץ בשפה רוסית, שזה ישראל פלוס, ערוץ מוסיקה וערוץ חדשות.

שלום שמחון: לאחרונה נודע שיש כוונה להוציא מכרז לערוץ מורשת ישראל, שזה בהחלט דבר חשוב וראוי שיש לו מקום בציבוריות הישראלית.

דוד טל: ערוץ התכלת זה לא ערוץ מורשת?

שלום שמחון: ערוץ התכלת משדר שידורי מורשת.

שלום שמחון: השאלה היא אם מדיניות הערוצים היעודיים במהלך הזמן עברה איזה שהוא דיון מחודש.

שלום שמחון: האם ישנה מדיניות אחרת נוכח העובדה שמצבם של חלק מהערוצים היעודיים שיצאו לדרך הוא לא טוב?

שלום שמחון: אני מודע לעובדה שיש קשיים לערוץ הרוסי.

שלום שמחון: אני לא יודע מה קורה עם ערוץ המוסיקה.

שלום שמחון: אנחנו כל הזמן עוקבים בתקשורת אחרי ערוץ החדשות ורואים שהוא לא מצליח להתרומם.

שלום שמחון: בהחלט יכול להיות שזה נובע משיקולי המדיניות של מועצת הכבלים.

שלום שמחון: אין לי שום מושג נכון לרגע זה לגבי תוצאת הדיון הנוכחי, אני גם לא יודע אם צריך שתהיה לדיון הזה תוצאה.

שלום שמחון: אני חושב שחשוב שהוועדה תשמע על המדיניות.

שלום שמחון: אין לנו שום כוונה לפגוע במורשת ישראל, אלא לשמוע ולראות אם יש מקום או אין מקום שהוועדה תתערב.

שלום שמחון: לא בהכרח הוועדה צריכה להתערב בכל דבר, היא צריכה להשאיר קו נרחב לרגולטורים לפעול כאשר הם פועלים לפי החלטות הממשלה.

שלום שמחון: ההחלטה הזאת התקבלה כבר לפני הרבה מאוד זמן.

שלום שמחון: אין לנו על השולחן, להבדיל מנושאים אחרים, את המדיניות של שר התקשורת הנוכחי.

שלום שמחון: אני מציע שנפתח את הדיון.

שלום שמחון: אני מודע שליד העניין הזה ישנה איזו שהיא התדיינות משפטית.

אברהם רביץ: באיזו מסגרת אנחנו פועלים עכשיו?

שלום שמחון: ועדת הכלכלה עוסקת בכל הנושאים של התקשורת.

שלום שמחון: אנחנו נוהגים לקיים דיונים כדי לשמוע דוח על המצב.

שלום שמחון: אם אתם רוצים אני אקריא לכם את המכתב שיצא לגברת לימור לבנת ב3 ביולי 1998.

שלום שמחון: "אישור מימון ערוצים יעודיים באמצעות שידורי פירסומת לפי סעיף 6.

שלום שמחון: נתבקשתי על ידי חבר הכנסת אבי יחזקאל, יו"ר ועדת הכלכלה היוצא, להעלות על הכתב את החלטת הוועדה מיום 21 ביוני 1998.

שלום שמחון: הוועדה החליטה לאשר מימון ערוצים יעודיים באמצעות שידורי פירסומת כדלקמן: א.

שלום שמחון: ערוץ בשפה הערבית ב.

שלום שמחון: ערוץ מורשת ישראל.

שלום שמחון: ג.

שלום שמחון: ערוץ אחד או יותר בשפות זרות המיועד לעולים ד.

שלום שמחון: שני ערוצי חדשות ה.

שלום שמחון: ערוץ מוסיקה ישראלית וים תיכונית שהחל לפעול במהלך השנה הקודמת.

שלום שמחון: 2.

שלום שמחון: באשר לערוצי החדשות קיבלה הוועדה את ההחלטות הבאות: א.

שלום שמחון: המכרזים לשני ערוצי החדשות יוצאו בו זמנית.

שלום שמחון: ב.

שלום שמחון: האישור לגבי ערוץ החדשות הנוסף מותנה גם באישור של המועצה לשידורי כבלים והממשלה.

שלום שמחון: לא יינתן אישור כאמור, יוחזר כל נושא מימון ערוצים יעודיים באמצעות שידורי פירסומת לוועדת הכלכלה.

שלום שמחון: ג.

שלום שמחון: כן מותנה האישור בכך שהיועצת המשפטית לוועדה, גברת אתי בנדלר, תמסור לוועדה חוות דעת לפיה אכן ניתן לאשר ערוץ חדשות כערוץ ייעודי במסגרת החוק.

שלום שמחון: חוות הדעת האמורה תינתן לאחר שתומצא חוות דעתו של המשנה ליועץ המשפטי לממשלה, גברת דוידה לחמן מסר, בעניין הזה.

שלום שמחון: עוד התבקשתי להזכירך את ההתחייבות שניתנה לוועדה, כי בטרם פרסום המכרזים יוצגו בפני הוועדה אפיונים והתנאים השונים וכן הדרכים לפרסום המכרזים לצורך עדכון ושמיעת דעות חברי הוועדה".

דוד טל: האם אנחנו בדיון עוד טרם פרסום המכרזים, או שהדיון הזה יהיה בעתיד?

שלום שמחון: אנחנו בדיון של טרם פרסום המכרז, זאת לאחר שנודע לנו שיש כוונה לפרסם מכרז לערוץ מורשת ישראל.

יורם מוקדי: תודה רבה על זה שמתקיים דיון.

יורם מוקדי: היה פה דיון באוקטובר 2000 לגבי השאלה אם יהיו שני ערוצי חדשות.

יורם מוקדי: הוועדה התחבטה בשאלה אם יכול להיות משהו יותר גרוע מערוץ חדשות אחד, כשבסוף היא הגיעה למסקנה ששני ערוצי חדשות זה יותר גרוע.

יורם מוקדי: לשמחתי היא החזירה את זה לערוץ חדשות אחד.

יורם מוקדי: היא גם דנה בנושא של מקורות המימון של הערוצים היעודיים.

יורם מוקדי: היא אישרה לערוצים האלה לממן את עצמם לא רק באמצעות פרסומות אלא גם באמצעות מכירת משדרים והפקת משדרים לאחרים.

יורם מוקדי: בשנת 1997, 1998 הוועדה הזאת דנה 4 פעמים בנושא.

יורם מוקדי: לקח לה שנה לאשר את אותם חמשת ערוצים יעודיים.

יורם מוקדי: הממשלה אכן תיקנה את החלטתה בעניין שני ערוצי חדשות בשנת 1999.

יורם מוקדי: רק בשנת 2000, כאשר דורית ענבר נכנסה לתפקיד, היא הרימה את הכפפה הזו.

יורם מוקדי: המכרז הראשון שפורסם היה ערוץ החדשות בסוף שנת 2000, מיד לאחריו ערוץ בשפה הרוסית בתחילת שנת 2001, בתחילת שנת 2002 ערוץ מוסיקה ישראלית וים תיכונית ובתחילת 2003 ערוץ בשפה הערבית, שזה מכרז שקצת התארך ונקבע לו זוכה.

יורם מוקדי: אחרון חביב היה ערוץ מורשת ישראל, כשבעצם בסקירה חשוב להדגיש שיש רשיון שיוענק בעוד שבועיים, שלושה לערוץ ייעודי בשפה הערבית.

יורם מוקדי: קבוצת ענני תקשורת זכתה במכרז הזה.

יורם מוקדי: מדיניות הערוצים הייעודים היא תשובת המדינה לכשלים כפי שהיא הגדירה אותם באותה תקופה.

יורם מוקדי: זה התחיל בדוח ועדת פלד שפורסם ב1997, המשיך בדיוני ועדת הכלכלה ובדיונים בממשלת ישראל.

יורם מוקדי: מדיניות הממשלה בכלל בנושא פרסומות היא מדיניות די ייחודית.

יורם מוקדי: בעולם הרגיל אין מגבלות על פרסומות בכבלים ובלווין.

יורם מוקדי: המדינה פה בחרה בכיוון אחר לגמרי.

יורם מוקדי: ערוץ 2 קיבל את הבלעדיות בפרסומות, אחר כך הערוץ השלישי.

יורם מוקדי: זה מוביל את המדינה לפרסם מכרזים באותם תחומים, שהרי אחרת אפשר היה לתת פרסומות לכל דורש ולתת לשוק הזה להתנהל בחופשיות.

יורם מוקדי: המכרזים התחילו להיות מפורסמים בתקופה כלכלית לא פשוטה.

יורם מוקדי: אנחנו עכשיו עדים ל4 שנים קשות מאוד מבחינה כלכלית, שהותירו את אותותיהם בכל תחומי הטלוויזיה.

יורם מוקדי: ערוץ 10 לא מרוויח כסף והטלוויזיה הרב-ערוצית הפסידה בשנה האחרונה מיליארד שקל.

יורם מוקדי: הקבוצה שנבחרה במכרז היא חדשות 24.

יורם מוקדי: בית המשפט המחוזי אישר את החלטת המועצה לשידורי כבלים, אבל בית המשפט העליון הפך את ההחלטה.

לאה ורון: מתי ניתנה ההחלטה של בית המשפט?

יורם מוקדי: ההחלטה ניתנה בדצמבר 2001, הרשיון הוענק בספטמבר 2002.

יורם מוקדי: הערוץ היה אמור לעלות לאוויר במארס 2003.

יורם מוקדי: לא רק שהוא לא עלה לאוויר, הוא גם לא עשה קולות של לעלות לאוויר.

יורם מוקדי: אני כשנכנסתי לתפקיד גיבשתי המלצה למועצה לבטל את הרשיון שלו.

יורם מוקדי: אני אומר את זה בצער רב.

יורם מוקדי: זאת כרגע המלצתי כפי שעומדת בפני המועצה לשידורי כבלים, אלא אם כן יקרה פה נס של הרגע האחרון והדיווחים שקראנו בעיתונות על סוף סוף קבוצת שליטה יבשילו לדברים שאנחנו כמועצה נוכל לראות בשטח.

שלום שמחון: האם הולכת להתקבל החלטה שהמשמעות שלה לבטל..?

יורם מוקדי: אלא אם כן יבוא משהו שישאיר אותנו עם פה פעור ועיניים דומעות.

יורם מוקדי: כרגע ערוץ חדשות לא יהיה, אני גם בספק אם יפורסם מכרז חדש.

יורם מוקדי: יש פה נציגים של הקבוצה שעושה מאמצים כנים להשתלט על הערוץ הזה.

שלום שמחון: מי הנציגים שרוצים להשתלט על הערוץ?

יורם מוקדי: קבוצת ג.ג.

יורם מוקדי: אנחנו כמועצה לא מתעניינים בסכסוכי בעלי מניות או במאבקים.

יורם מוקדי: ברמת התוצאה הערוץ הזה לא עלה לאוויר, לא משנה למה.

יורם מוקדי: לא יקרה לנו שום דבר כמועצה לשידורי כבלים אם נבטל רשיון למישהו.

יורם מוקדי: הערוץ בשפה הרוסית עלה לאוויר.

יורם מוקדי: הוא ערוץ מוצלח מבחינתנו.

יורם מוקדי: מבחינה רגולטורית הוא ענה על כשל שהוגדר על ידי הוועדה הזאת וגם על ידי הממשלה כטיפול בציבור דוברי הרוסית בישראל.

יורם מוקדי: הם קיבלו ערוץ שעוסק באקטואליה, בקירוב עולים.

יורם מוקדי: הערוץ הזה הוא הצלחה בצד של הרגולטור, אבל בצד של בעלי המניות הרבה פחות כי הוא הפסיד הרבה מאוד כסף.

יורם מוקדי: ערוץ המוסיקה הישראלית עלה לאוויר בסוף שנה שעברה.

יורם מוקדי: הוא משדר רק מוסיקה ישראלית וים-תיכונית.

יורם מוקדי: קשה מאוד להגדיר מה זאת מוסיקה ים-תיכונית, אבל מה שמוגדר כז'אנר הזה נמצא בשפע בערוץ הזה.

יורם מוקדי: צריך לשמוע מבעלי הערוץ מה מצבו.

יורם מוקדי: הוא עונה על הייעודים שלו, לרבות הזרמה של אנרגיה חיובית לתעשיית המוסיקה שהיתה על הקרשים.

יורם מוקדי: אני מדבר גם על חברות תקליטים, גם על אמנים, גם על חברות הפקה, גם על העובדה שמוסיקה ישראלית כמעט לא נראתה על המסך.

יורם מוקדי: יש תחייה של המוסיקה בטלוויזיה המסחרית קצת מאוחר מידי.

יורם מוקדי: אם תסתכלו על 10 שנות פעילות ערוץ 2 ועל שידורי הכבלים לא תראו שם טיפול רציני במוסיקה ישראלית.

יורם מוקדי: הערוץ הזה עונה על הכשל הזה.

יורם מוקדי: הערוץ הערבי לא בחר ללכת לכלל האוכלוסייה הערבית, אלא ללכת לאוכלוסייה יותר צעירה כדי לשרוד כלכלית.

יורם מוקדי: הערוץ הזה יתן מענה לכשל.

דוד טל: הערוץ הים-תיכוני הוא ערוץ רווחי?

יורם מוקדי: אני יכול להגיד שמצבו קשה מבחינה זו שהוא מתמודד עם קשיים מאוד גדולים כפי שערוץ 10 מתמודד איתם, אבל הוא חי, בועט ונושם.

לאה ורון: האם כשאתה אומר קשיים אתה מתכוון בעיקר לקשיים כספיים?

יורם מוקדי: כן.

יורם מוקדי: יש קושי אחד, שהמדינה לא מצליחה לתת לו מענה, וזה היכולת לרכוש תכני מוסיקה שנמצאים במאגר של רשות השידור.

יורם מוקדי: רשות השידור נקבה במחיר של 22 אלף שקל לדקה עבור מוסיקה שנמצאת במרתפיה.

יורם מוקדי: המחיר שדורשים זכייני ערוץ 2 נמוך לא פי 10 אלא יותר.

יורם מוקדי: בימים אלה מונתה למינהל הסדרת השידורים, שזה הגוף הביצועי, עו"ד תמר מירז רובינשטיין שאני מקווה שהיא תהיה יותר רצינית מהמנהל הקודם ותקדם גם את הנושא הזה.

יורם מוקדי: לצערי לקח חצי שנה למנות אותה.

שלום שמחון: אנחנו מאחלים לה הצלחה.

שלום שמחון: מה שאתה אומר זה שמועצת הכבלים עובדת באופן מאוד שיטתי, כשזה לא מקרי שדווקא עכשיו היא מוציאה מכרז לערוץ מורשת.

יורם מוקדי: קרו כמה דברים.

יורם מוקדי: יש יו"ר מועצה חדשה שראה את זה על סדר היום שלו ביום כניסתו לתפקיד.

יורם מוקדי: יש דוח של מבקר המדינה, שאמר שיש החלטת ממשלה משנת 1998.

יורם מוקדי: התשובה שלנו היתה שעשינו 4 מכרזים, אבל את ה-5..

שלום שמחון: האם בתפקידך הקודם מישהו מנע ממך להוציא את המכרז?

יורם מוקדי: לא.

יורם מוקדי: היו סידרי העדיפויות.

אתי בנדלר: מי קבע את סדר העדיפויות?

יורם מוקדי: סדר העדיפויות על פי החוק נקבע על ידי שר התקשורת.

אתי בנדלר: סדר העדיפויות לפי החוק אמור להיקבע על ידי שר התקשורת, בהתייעצות עם המועצה ובאישור הוועדה.

אתי בנדלר: אני לא זוכרת שסדר העדיפויות הובא אי פעם לאישור הוועדה.

יורם מוקדי: אני זוכר שבשנת 2000 הוצג פה שיצא ערוץ חדשות, ערוץ רוסי, ערוץ ערבי וערוץ מוסיקה.

יורם מוקדי: אנחנו נמצאים היום עם ערוץ מורשת.

אתי בנדלר: סדר העדיפויות נקבע בלי שניתן לכך אישור.

שלום שמחון: ממילא היית צריך לבוא לשולחן הזה כדי להודיע על הכוונות שלך, או לפחות לתאם את זה.

יורם מוקדי: לא כך.

יורם מוקדי: ברגע ששר התקשורת הגיע לוועדה הזאת והגדיר במפורש איך הוא הולך לפרסם את המכרזים.

יורם מוקדי: .

דוד טל: אתה יכול לומר לנו מה היתה ההחלטה של הוועדה הזאת לגבי ההמלצה של שר התקשורת?

דוד טל: האם הוועדה הזאת אישרה את סדר העדיפויות של שר התקשורת?

יורם מוקדי: לא זכור לי שהיא אישרה.

אתי בנדלר: זה לא הובא מעולם לדיון.

יורם מוקדי: ערוץ מורשת ישראל הוא ערוץ שמבחינת ייתכנות כלכלית נראה בעייתי לפחות מבחינת המשימה שהוא קיבל, שזה להצליח להתפרנס רק מפרסומות.

יורם מוקדי: ערוץ התכלת שעלה לאוויר הוא ערוץ בתשלום, ללא רגולציה.

יורם מוקדי: מדובר ביזם פרטי שהחליט לעשות ערוץ שהוגדר על ידיו כערוץ לציבור הדתי, עם רצון להגיע לקהל יותר רחב.

יורם מוקדי: הרגולטור רצה להבטיח שהערוצים האלה יהיו ערוצים שיעמדו במדיניות שלו.

יורם מוקדי: ערוץ התכלת הוא לא ערוץ ייעודי, הוא ערוץ רגיל כמו ערוץ הספורט וההיסטוריה.

שלום שמחון: האם אפשר להניח שאתה במסגרת השיקולים שלך להוציא מכרז בדקת גם את מצבו של ערוץ התכלת?

יורם מוקדי: כשהערוץ עלה לאוויר היתה הערכה אצלנו במינהלת שאולי מישהו יטפל בכשל, שזה דבר שיוריד מאיתנו את העול של לפרסם מכרז.

יורם מוקדי: עם הזמן התברר שלא בטוח שהערוץ יצליח לעמוד כלכלית במשימה שהוא לקח על עצמו.

יורם מוקדי: הכשל בתחום מורשת ישראל הוא כפול.

יורם מוקדי: יש ציבור רחב בישראל שמתקשה למצוא מענה טלוויזיוני לצרכים שלו ולרצון שלו לראות טלוויזיה, ויש ציבור חילוני גדול מאוד שגם הוא לא מקבל מענה בטלוויזיה.

יורם מוקדי: בישראל יש 40 ערוצים בתשלום ובחבילת הבסיס.

יורם מוקדי: הערוצים האלה כמעט לא עוסקים בתרבות יהודית, בהיסטוריה יהודית, במורשת יהודית.

יורם מוקדי: יש כשל בנושא הזה.

אבשלום וילן: מה הכשל?

יורם מוקדי: יש ציבור שלם שנחשף לערוצים רבים בטלוויזיה שלא מתיימרים ולא מנסים להסביר לנו מה אנחנו עושים כאן, מאיפה הגענו ומה זה אומר להיות עם יהודי במדינת ישראל.

דוד טל: אולי יש מקום לרוויזיה מחשבתית בכל הנושא הזה.

דוד טל: אולי אין מקום לכל כך הרבה ערוצים.

דוד טל: אני חושב שצריך שהוועדה תקבע את סדר העדיפות.

דוד טל: אולי המדינה הזאת תחליט שדי לנו בערוץ אחד.

דוד טל: אולי המדינה הזאת קטנה בשביל כל כך הרבה ערוצים.

דוד טל: האם בדקתם סקרי ייתכנות, עד כמה ערוץ כמו ערוץ ים תיכוני או ערוץ החדשות יכולים להחזיק את עצמם?

איוב קרא: אני חושב שכמעט כל הערוצים שדיברת עליהם נמצאים במאזנים שליליים.

איוב קרא: הערוץ הרוסי נמצא בקשיים כספיים, ערוץ 10 נמצא בקשיים כספיים.

איוב קרא: מי הזכיינים של הערוץ בערבית?

איוב קרא: אנחנו מפחדים שהוא יהפוך להיות שופר צעקה אנטי ישראלי.

איוב קרא: אנחנו מכירים מצבים כאלה ברדיו.

שלום שמחון: מר בן צבי, אני מבין שאתה מחזיק בערוץ התכלת.

שלום שמחון: למה צריך ערוץ מורשת אם יש את ערוץ התכלת שממילא מתוכנן לשדר לנישה מסויימת?

שלמה בן-צבי: אנחנו נכנסנו עוד טרם החליטו להוציא את המכרז.

שלמה בן-צבי: במקום לחכות רצינו לנסות, ללמוד את הנושא.

אברהם רביץ: האם כשתזכו במורשת ערוץ התכלת יתבטל?

שלמה בן-צבי: כן.

שלום שמחון: ואם יזכה מישהו אחר?

שלמה בן-צבי: לא.

שלמה בן-צבי: מתברר שהציבור בארץ עדיין לא רגיל לשלם עבור טלוויזיה, אלא אם כן מדובר בספורט או בדברים שצבעם דומה לתכלת, אבל גם אז במידה מאוד מצומצמת.

שלום שמחון: לפי מה שקורה בימים האחרונים, אז גם הזכיינים לא התרגלו לשלם בשביל ספורט.

שלום שמחון: עובדה שערוץ אחד עושה את הספורט.

שלמה בן-צבי: מכל עשרות הערוצים שיש לכל אחד ואחד בבית רק תכלת הוא ערוץ בתשלום.

שלמה בן-צבי: זה מחנך ציבור שלם לשלם עבור דבר שהוא רגיל לקבל אותו בחינם.

שלמה בן-צבי: לך תסביר לאנשים שצריך לשלם.

שלמה בן-צבי: זה כשל קשה מאוד.

שלמה בן-צבי: למרות זה הצלחנו לשכנע עשרות בתי אב לשלם מידי חודש.

שלמה בן-צבי: אנחנו מפסידים לא מעט כסף.

שלמה בן-צבי: אני ושותפי משקיעים הרבה מאוד מאמצים, הרבה מאוד כסף כדי לעשות ערוץ שאנחנו די גאים בו.

שלמה בן-צבי: התסכול שלנו הוא שטכנית הוא יכול להגיע רק למי שיש לו יכולת דיגיטלית בבית.

שלמה בן-צבי: התברר לנו שלהרבה אין יכולת דיגיטלית והם אינם מוכנים לעבור לדיגיטלי רק בגללנו.

שלמה בן-צבי: אם אני רוצה להשקיע עוד אני צריך להגיע לציבור יותר רחב.

שלמה בן-צבי: אם נזכה במכרז זה יתן לנו תשובה הולמת לשתי הבעיות האלו.

יורם מוקדי: ערוץ בערבית בידיים מסחריות זה המענה הטוב ביותר לציבור ערבי שצופה היום בערוצים מחו"ל.

יורם מוקדי: אני אומר באחריות ש100 הערוצים בערבית שמשודרים מחו"ל אינם ציוניים.

יורם מוקדי: לא יהיה מצב שערוץ שממומן מפרסומות יהיה ערוץ מסית יותר או מפחיד יותר.

יורם מוקדי: לקח את זה אדם בשם אודי מירון שיודע לעשות טלוויזיה.

יורם מוקדי: כרגע תקוותנו היא שם.

יורם מוקדי: האם זה יצליח או לא את זה כבר נראה.

יורם מוקדי: הערוץ הזה הולך על אג'נדה יותר צעירה, כלומר יותר בידור ופחות על פוליטיקה.

יורם מוקדי: לעניין ריבוי הערוצים, אז גם חברות הכבלים וגם חברות הלווין מפסידות כסף.

יורם מוקדי: אם המגמה תמשך אז גם זכייני ערוץ 2 יפסידו כסף.

יורם מוקדי: אמנם בתחום הסלולר והאינטרנט יש פריחה, אבל בתחום השידורים מדינת ישראל הצליחה להביא את עצמה למצב של הפסד.

יורם מוקדי: אף אחד לא מדבר על זה שאם חברות הכבלים מפסידות או חברת יס מפסידה, שיותרו הקלות שונות להן ויורידו ערוצים.

יורם מוקדי: כרגע יש מצב כלכלי קשה, שאנחנו כרגולטור צריכים לקחת אותו בחשבון.

יורם מוקדי: במצב הקשה הזה ערוץ המוסיקה יחיה.

יורם מוקדי: הוא יחיה כי הוא בידיים טובות, כי הוא מנוהל נכון.

יורם מוקדי: הוא ימצא את הכיוון שלו כל עוד הרגולטורים לא יציקו לו יותר מידי.

יורם מוקדי: כך גם יהיה עם הערוץ בשפה הערבית.

יורם מוקדי: ערוץ החדשות הוא שאלה מבחינה כלכלית, כי בסך הכל אנחנו מקבלים חדשות טובות בערוץ 10, בערוץ 2 ובערוץ 1.

דוד טל: האם אתה סבור שיש מקום לכל הערוצים האלה?

יורם מוקדי: המדינה לא מטפלת בכשלים במקומות אחרים שהיא צריכה לטפל בהם, כמו ברשות השידור.

דוד טל: למדינה יש דעה משלה.

יורם מוקדי: לו רשות השידור היתה מטפלת בנושא הזה כמו שצריך, יכולתי לבוא ולהגיד שיש שידור ציבורי ממומן אגרה שמטפל בזה.

יורם מוקדי: כיוון שהוא לא מטפל בזה, אני נאלץ להשית את התפקידים היותר ציבוריים על התעשייה הפרטית, שזה כולל הפקות מקור בכבלים וחברת יס..

שלום שמחון: שוק הפרסום לא נמצא בעליה מסחררת.

שלום שמחון: אני מניח שהנתח הכספי אמור להתחלק בין כל מי שיחזיק באפשרות לשדר פרסומת.

שלום שמחון: עד כמה יש השפעה ליד הימנית של ההחלטות של מוקדי להחלטות של היד השמאלית שלו?

ליאון צימן: אני חושב שצריך להסתכל על השוק הזה במקרו.

ליאון צימן: אין מקום לכל כך הרבה ערוצים מסחריים במדינת ישראל.

ליאון צימן: צריך להסתכל על עוגת הפרסום ואיך מחלקים אותה.

ליאון צימן: אין שום אפשרות ש7 ערוצים יתפרנסו מעוגת הפרסום הקיימת היום.

ליאון צימן: חייבים למצוא מקורות אחרים.

ליאון צימן: המקורות יכולים להיות כחלק מהאגרה שמשלמים לרשות השידור.

ליאון צימן: אם רשות השידור לא לוקחת על עצמה לטפל בנושא מורשת ישראל, אז צריך לקחת ממנה את הכסף ולהעביר אותו.

ליאון צימן: אין סיכוי שחברי מערוץ החדשות או מערוץ מורשת יוכלו לשרוד מהכנסה מפרסומות בלבד.

ליאון צימן: אני נמצא כמעט שנה בתחום, יודע את השוק, מכיר את השוק.

ליאון צימן: אי אפשר לשרוד.

ליאון צימן: אם יקחו את תכלת ויהפכו אותו לערוץ מסחרי, אין לו סיכוי לשרוד.

ליאון צימן: אתם צריכים לחשוב על פתרון שלא יבוא משוק הפרסום.

ליאון צימן: שוק הפרסום מוגבל.

שלום שמחון: חבר הכנסת שאול יהלום, איך אתה מסביר את הפקרת מוצאי שבת, שבו בדרך כלל יש שידורי מורשת, לטובת יורו 2004?

שאול יהלום: יש מאות אלפי אנשים במדינת ישראל שלא יכולים להנות מהמכשיר המודרני הזה בגלל תוכניות שהם מתנגדים להן.

שאול יהלום: כשמגיעים לכבשת הרש של מורשת ישראל לפתע פתאום אומרים שלא יהיה כסף, שלא צריך, שלא יהיו פרסומות.

שאול יהלום: אם אתם אומרים לאותם אנשים שלפחות יראו חדשות, אז אפילו חדשות הם לא יכולים לראות כי דקה לפני החדשות הם רואים פרומואים שאי אפשר לראות אותם.

שאול יהלום: יכול להיות שמישהו יגיד "אז מה אם יש עירום, אז מה אם יש גסויות".

שאול יהלום: אני לא מצטדק כי אני רואה את הכל, אבל אנשים אומרים לי שיש להם מכשיר שהם לא יכולים לפתוח אותו.

שאול יהלום: אני מודה לשלמה בן צבי על כך שפתח ערוץ שכל אחד יכול לראות אותו 24 שעות בלי חשש.

שאול יהלום: זה ערוץ התכלת.

שאול יהלום: אני מבין שהוא הפסיד בגלל העניין הדיגיטלי, לכן האנלוגי הוא הפתרון.

שאול יהלום: יש חברות שלא מפרסמות.

שאול יהלום: קו הייצור של עלית- שטראוס- מגדים לא יפרסם בערוץ 10 או בערוץ 2 כי הוא יודע שאף דתי שצורך את המוצרים האלה..

שלום שמחון: נניח שתנובה מוציאה 20 מיליון דולר על פרסום.

שלום שמחון: אם היא תפרסם למגזר הדתי, היא תוריד את זה מה-20.

שאול יהלום: היא תעשה 21.

שאול יהלום: היא תגביר את המכירות של המהדרין.

שאול יהלום: כל הפרסום אומר שכשאתה מפרסם אתה מוכר יותר.

שאול יהלום: ברגע שהיא מפרסמת את מגזר המהדרין, שהיום לא מפרסם, אז הוא ימכור יותר.

שאול יהלום: זה לא ירד משום דבר אחר.

שאול יהלום: יש חברות שלא מפרסמות בכלל כי הן מייצרות רק לציבור הדתי.

שאול יהלום: ראיתם פעם פרסומת של גמרות, של תלמוד?

שאול יהלום: לא.

שאול יהלום: ברגע שיהיה ערוץ מורשת אז הן יפרסמו.

שאול יהלום: נניח שערוץ התכלת יפעל שנתיים.

שאול יהלום: אני לא צריך לדאוג לחשבון הבנק של שלמה בן-צבי.

יחיאל חזן: התעוררה פה שאלה לגבי ריבוי ערוצים במדינת ישראל.

יחיאל חזן: כמי שעסק בטלוויזיה בכבלים ביהודה ושומרון אני יכול לומר לכם שכשנית

יחיאל חזן: קנו פעם ערוץ הודי בבית אריה בגלל איזו שהיא בעיה טכנית אז התקשרו למעלה מ-40,30 לקוחות שאמרו שהם רוצים את הערוץ בחזרה.

יחיאל חזן: אני משוכנע שיש מקום לערוץ מורשת במדינת ישראל.

יחיאל חזן: ישנם רבים במדינה הזאת שלא יודעים למה הם פה ולא באוגנדה.

יחיאל חזן: אמר קודם ליאון שאין מקום לעוד ערוץ.

יחיאל חזן: מי שלא מתאים לו שיסגור את הערוץ.

יחיאל חזן: אם הוא לא כלכלי ולא רווחי, שיסגור את הערוץ.

יחיאל חזן: לא ראיתי שסוגרים את יס, למרות שמי שמשלם את מיליארדי השקלים זה אנחנו.

יחיאל חזן: כאשר החליטו להקים את יס, אז תעשיות הכבלים הרוויחו .

יחיאל חזן: כולם חשבו שהם מרוויחים יותר מידי.

יחיאל חזן: היום כל התעשייה מפסידה.

יחיאל חזן: אני חושב שצריך לאפשר למועצת הכבלים להוציא את המכרז הזה.

יחיאל חזן: אני משוכנע שיהיה יותר מיזם אחד שייגש למכרז.

יחיאל חזן: זה נכון שהיתה תקופה קשה במדינת ישראל והכלכלה לא פרחה, אבל אין לי ספק שיהיה הרבה יותר טוב ושגם ערוץ מורשת וגם ערוץ המוסיקה ימצאו את הדרך.

ליאון צימן: בנו זה לא יפגע.

ליאון צימן: חשוב מאוד שיהיה ערוץ מורשת ושנממן אותו לא מכספי פרסום.

נגה רובינשטיין: סעיף 6 לד לחוק התקשורת זה המקור שמסדיר את הליך האישור של נערוצים היעודיים.

נגה רובינשטיין: הוא קובע תהליך של קביעה של שר, בהתייעצות עם המועצה ובאישור הוועדה.

נגה רובינשטיין: ההחלטה המקורית של הממשלה היתה משנת 1997, אישור הוועדה ניתן בשנת 1998.

נגה רובינשטיין: לחמשת הערוצים ניתן אישור.

נגה רובינשטיין: מאז חלפו כמה שנים, השתנה גם שוק התקשורת, נוספו ערוצים יעודיים ואחרים.

נגה רובינשטיין: יש מצב כלכלי מסויים.

נגה רובינשטיין: אנחנו סברנו שמבחינת ההליך המינהלי מן הראוי שיהיה דיון בוועדה.

נגה רובינשטיין: כמו שנכתב במכתב משנת 1998, צריך שיוצגו הנתונים, צריך שיהיה דיון מה כשל השוק הרלוונטי, האם מדובר בכשל שוק שפונה למגזר מסויים או מדובר באיזה שהוא כשל שוק שמתייחס לנושא מסויים.

נגה רובינשטיין: ערוצים יעודיים יכולים לפנות גם למגזר מסויים, כמו הערוץ שמשודר בשפה הרוסית, הערוץ שאמור לעלות לאוויר בשפה הערבית, או ערוץ המוסיקה או ערוץ החדשות שהיה אמור לעלות.

נגה רובינשטיין: אנחנו חשבנו שאחרי 6 שנים מן הראוי לשקול את הדברים האלה.

שלום שמחון: זה מה שאנחנו עושים.

גילה גמליאל: קל לנגח את ערוצי המורשת.

גילה גמליאל: יש אוכלוסייה מאוד גדולה במדינת ישראל שרוצה ומעוניינת בערוץ הזה.

גילה גמליאל: בלי פרסומות הערוץ הזה לא יוכל לשרוד.

גילה גמליאל: אני רואה חשיבות עליונה להמשיך את הערוץ במתכונת הנוכחית .

גילה גמליאל: הערוץ יוכל לפרוץ את כל מה שקשור למערך הפרסומות שהיום לא בא לידי ביטוי.

גילה גמליאל: יש מקום לעודד את זה.

גילה גמליאל: אני חושבת שאנשים במדינת ישראל צמאים לערוץ כמו הסי.

גילה גמליאל: אן.

גילה גמליאל: אן והבי.

גילה גמליאל: בי.

גילה גמליאל: סי.

גילה גמליאל: אם ישכילו שאר הערוצים הם יוכלו לנצל את המשאב סביב ערוץ החדשות כדי לצמצם עלויות מבחינת החדשות אצלם.

גילה גמליאל: גם כאן אני לא רואה מקום לבטל את הערוץ, אלא לתת לו את ההזדמנות לפעול.

יואב אביב: סוף סוף נוצרה קבוצת שליטה בערוץ החדשות.

יואב אביב: לפני שבוע נחתם הסכם.

יואב אביב: אני משוכנע שאני אוכל לשכנע את מוקדי לתת את הצ'אנס לערוץ הזה לעלות לאוויר.

יואב אביב: אני מניח שבשבועות הקרובים הערוץ הזה יתארגן ויצא לדרך.

יואב אביב: סל הערוצים הוא הגיוני לחלוטין.

יואב אביב: תסתכלו על מימד שלקחו מכרז של ערוץ, הרימו אותו לאוויר ורצו.

יואב אביב: אני משוכנע שגם ענני תקשורת יעשו את זה.

יואב אביב: הם יעשו את זה בקלות.

יואב אביב: בכל מקום שגוף תקשורתי לקח את המכרז והוביל אותו העסק התנהל ורץ הרבה יותר בקלות.

יואב אביב: בכל מקום שהזוכים או היזמים לא היו אנשי תקשורת נתקלנו בבעיות.

יואב אביב: אנחנו אכלנו מרורים במשך שנתיים וחצי, שלוש בערוץ.

יואב אביב: כרגע סוף סוף נוצרה קבוצת הובלה של גוף תקשורתי.

יואב אביב: אני מאמין שנראה ערוץ תקשורת מהר מאוד.

יואב אביב: אני מסכים עם ליאון בנקודה של הפרסומת.

יואב אביב: תעזבו את ההכנסות, תסתכלו על צד ההוצאות.

יואב אביב: תסתכלו על סקי ניוז.

יואב אביב: הם משדרים חדשות בישראל, משדרים פרסומת בישראל בתוך ערוץ החדשות שלהם ומקבלים כסף מחברת הלווין ומחברות הכבלים.

יואב אביב: ערוץ החדשות צריך לשלם כדי שיוליכו אותו.

יואב אביב: יש 20% עליה בשוק הפרסומת בחציון הראשון של השנה.

יואב אביב: אני מאמין שהחלוקה הפנימית בתוך עוגת הפרסום תלך ותגדל לטובת הטלוויזיה.

יואב אביב: ככה זה בכל העולם, ככה זה יהיה גם אצלנו.

אבשלום וילן: אם ב1998 ולאחר מכן איפשרנו לערוצים יעודיים לעלות לאוויר, אי אפשר עכשיו להגיד שמכיוון שמתחרים קמו ברשתות הפרטיות אין מקום לערוצים מסויימים.

אבשלום וילן: זאת טענה שלא מחזיקה מים.

אבשלום וילן: הלכנו רחוק מידי בשם התחרות.

אבשלום וילן: הלווין מפסיד עד היום כסף, הכבלים מפסידים כסף.

אבשלום וילן: השוק הזה לא מאוזן כלכלית.

אבשלום וילן: מדברים על ערוץ מורשת.

אבשלום וילן: אני מאוד בעד ערוץ מורשת, אבל מורשת ישראל זה לא זהות מוחלטת לדת ישראל.

אבשלום וילן: אם היו עוסקים במורשת ישראל על כל היבטיה, סביר להניח שהיה לזה פוטנציאל הרבה יותר גדול.

אבשלום וילן: השאלה מי לוקח את המכרז ועל מה הוא הולך.

אבשלום וילן: צריך לתת תכנים של זהות יהודית שאיננה בהכרח זהות דתית, אלא את כל הקשת של ארון הספרים היהודי.

אבשלום וילן: אני בטוח שיהיה לזה פוטנציאל יותר גדול.

אבשלום וילן: מעולם לא קיבלתי תשובות בכל הדיונים האלה על העלות הכלכלית.

אבשלום וילן: יצטרכו לבדוק את זה.

אבשלום וילן: יכול להיות שאין שום קשר.

אבשלום וילן: אל תקיים את הדיונים האלה מבלי שנקבל ניירות עמדה כלכלית.

מוטי שקלאר: כל אלה שהתנגדו ומדברים על כך שאין מקום לשוק הפרסום הם אלה שדחפו יותר מכל גורם אחר את הרשיונות.

מוטי שקלאר: הרשיונות היו אמורים ליצור כאוס בתחום השוק הרבה יותר מאשר עוד איזה מכרז לערוץ מורשת או לערוץ החדשות.

מוטי שקלאר: עוזי פלד יצא נגד המכרז והיה בעד רשיונות.

מוטי שקלאר: בוועדה הזאת תמכנו בקיומו של ערוץ 10 כי הבנו שלתחרות יש ערך חשוב.

מוטי שקלאר: כל הערוצים, מלבד 2 ו-10, מגרדים את ה-7,8 אחוז משוק הפרסום.

מוטי שקלאר: אם הייתם באים ואומרים שערוץ מורשת עשוי להיות ערוץ משמעותי ולהיות איזה ברודקסטר במדינה הקטנה שלנו, הייתי אומר שזה יכול לפגוע בערוץ 2 ובערוץ 10, אבל זה לא כך.

שלום שמחון: אז מה אתה אומר?

שלום שמחון: שאם יש משוגע אחד שרוצה להפסיד כסף, ניתן לו להפסיד כסף בערוץ מורשת?

מוטי שקלאר: זה עניין של כמה הוא מוציא על הערוץ הזה.

שלום שמחון: מה שאתה אומר זה שיש מקום לערוץ מורשת.

מוטי שקלאר: אני נגד ערוץ סקטוריאלי מלכתחילה.

מוטי שקלאר: אם ערוץ 2, ערוץ 10 וערוץ 1 היו ערוצים פלורליסטים, הייתי אומר שאין מקום לערוץ כזה, אבל הם לא.

שלום שמחון: למה ערוץ מורשת הוא סקטוריאלי?

שלום שמחון: במה אני שונה בעניין של המורשת מחבר הכנסת יהלום?

מוטי שקלאר: כשאני מדבר על פלורליזם זה לא רק בהיבט הרב תרבותי אלא בהיבט הנושאי.

מוטי שקלאר: נכון להיום הערוצים נעדרים שיח משמעותי בתחום היהודי.

מוטי שקלאר: כשאני מדבר על התחום היהודי אני מתכוון למכלול.

מוטי שקלאר: זה נעדר מהמסך.

מוטי שקלאר: אנחנו מנסים בכוחות כאלה ואחרים לשמור על עוגנים בערוץ 2 ו-10, אבל זה קשה.

מוטי שקלאר: זה קשה כי עוסקים בתחומים שהם רחוקים מהתחומים האלה, וזה קשה כי עדיין לא נמצאה נוסחה איך לקחת את התרבות היהודית על המכלול ולתת לה תרגום טלוויזיוני.

מוטי שקלאר: טוב שיהיה ערוץ כזה, כי תהיה אפשרות להתמודד עם הנושאים האלה, זה גם יתן מענה להיבט הפלורליסטי.

מוטי שקלאר: אם זה יהיה ערוץ סקטוריאלי הוא לא יצליח, אבל אם הוא יהיה ערוץ נושאי יש לזה סיכוי.

מוטי שקלאר: אם זה לא יהיה בשיח הטלוויזיוני התרבות היהודית תיעלם.

שלום שמחון: האם מה שאתה אומר הוא שאי אפשר להשיג את המטרות של ערוץ מורשת בערוצים המסחריים הנוכחיים?

מוטי שקלאר: גם בערוץ אחד.

שלום שמחון: בערוצים 1, 2 ו-10 יש קושי להשיג את זה.

מוטי שקלאר: זה נמצא באיזו תוכנית גטו , באיזה מדף זניח שרואים אותו שניים וחצי אנשים.

שלום שמחון: כשאתה אומר את זה זאת אמירה, כשאני אומר את זה זאת יכולה להיות ביקורת.

מוטי שקלאר: זה קשה.

מוטי שקלאר: לזכותם של הזכיינים ייאמר שהם מנסים לפצח את הנוסחה, אבל זה קשה.

מוטי שקלאר: קשה להבין למה הנושא היהודי לא מצליח להשתלב בתחום הטלוויזיוני.

מוטי שקלאר: זה לא עניין של עוינות או לא עוינות.

שלום שמחון: האם אתה אומר שמדינת ישראל היתה צריכה לחכות 50 שנה כדי שיבוא איזה משוגע אחד בשם שלמה בן-צבי כדי להציל את המורשת?

מוטי שקלאר: אני לא מדבר על בן-צבי.

שלום שמחון: בן-צבי כמשל.

מוטי שקלאר: יש כשל שוק.

מוטי שקלאר: התחום התרבותי יוצא מקופח, הוא לא בא לידי ביטוי באופן משמעותי.

מוטי שקלאר: השאלה היא אם מדינת ישראל כמדינה שמבינה שהטלוויזיה היא זאת שמעצבת את החברה לטוב ולרע חושבת שיש מקום להתייחס גם לנושא הזה.

מוטי שקלאר: אני חושב שזה היה צריך להיות בערוצים המרכזיים.

מוטי שקלאר: מכיוון שלא ניתן מהרבה סיבות זאת האלטרנטיבה היותר נכונה.

מוטי שקלאר: אם יימצאו אנשים שיעשו תוכניות טובות, זה יתגלגל אחרי זה לערוצים המרכזיים.

שלום שמחון: עד ששלמה בן-צבי יקבל את פרס ישראל למורשת ישראל, בינתיים נשמע את חוות הדעת.

שלום שמחון: .

מוטי שקלאר: זה יוצא למכרז.

שלום שמחון: לפי תמונת המצב שנראתה פה כבר עדיף שהוא יזכה בזה.

ליאון צימן: הוא דיבר על 7,8 אחוז משוק הפירסום.

ליאון צימן: אלה המספרים.

ליאון צימן: נניח שיגיע ערוץ כזה ויוסיף עוד 3 אחוזים.

ליאון צימן: יחד זה 25 מיליון דולר.

ליאון צימן: נניח ערוץ מורשת יקבל 8 מיליון דולר.

ליאון צימן: עם 8 מיליון דולר אי אפשר לעשות ערוץ טוב.

ליאון צימן: אתם חוטאים למטרה.

שלום שמחון: אתה מבין מה האבסורד?

שלום שמחון: כנסת ישראל הולכת להוציא 25 מיליון שקל כדי לשדר את עצמה.

שלום שמחון: מה, מורשת ישראל לא יותר חשובה מהפרוטוקול של הכנסת?

שלום שמחון: איך נתנו למהלך כזה לעבור?

שלום שמחון: אי אפשר לשים 20 מיליון שקל בשביל מורשת ישראל?

שלום שמחון: זה לא מספיק חשוב?

אברהם רביץ: אין ספק שבערוץ כזה ייפתחו מעיינות נוספים של פרסומת.

אברהם רביץ: אם תיקחו את העיתונות הדתית והחרדית, אתם תראו שהפרסומת שקיימת שם לא קיימת בשום עיתון אחר.

אברהם רביץ: זה ודאי ימצא לו מסלול לתוך ערוץ המורשת.

אברהם רביץ: כל החישובים העכשוויים אינם משקפים את מה שיקרה בעתיד.

אברהם רביץ: אנחנו מדברים על נתח שוק של פרסומות שהולך אך ורק לערוץ הזה.

שלום שמחון: תהיו קצת מודאגים, כי החלק של הפרסומות זה החלק הכי כחול שיש בטלוויזיה.

אברהם רביץ: לא חייב להיות.

אברהם רביץ: אני בהחלט בדעתו של חבר הכנסת וילן.

אברהם רביץ: אני חושב שהערוץ הזה יפספס את המטרה אם יהיה לו לבוש של ערוץ דתי.

אברהם רביץ: הערוץ לא מיועד לדתיים.

אברהם רביץ: יש דתיים שאין להם את המכשיר בבית.

אברהם רביץ: מה שחסר במדינה זה הענקת מורשת ישראל לאנשים שאינם דתיים, לאנשים שהם על גבול המסורתיים.

אברהם רביץ: כל היום אנחנו שומעים על סקרים של בורות לגבי ידיעות בסיסיות ביותר שכשאני הייתי צעיר ויפה כל אדם חילוני ידע.

שלום שמחון: מה ההבדל בין דת למורשת?

אברהם רביץ: כל עוד שהדת לא מובילה אותך לקיום מצוות אתה לא בעסק.

אברהם רביץ: דת זה חוק.

אברהם רביץ: זה התרגום המילולי של זה.

אברהם רביץ: המורשת זה הרקע האידיאולוגי, הרגשי, התרבותי .

אברהם רביץ: אצל אדם דתי זה מתבטא בהנחת תפילין כל בוקר.

אברהם רביץ: אם זאת היתה תוכנית שבאה לכוון איפה יש תפילין דרבנו תם ותפילין של רש"י אז זה פספוס, כי אנשים שמתעניינים בדברים האלה יודעים את זה ממקורות הרבה יותר פשוטים, הם לא חייבים להגיע לערוץ טלוויזיה.

אברהם רביץ: יש לנו בעיה חברתית, שזאת לא בעיה שהדתיים מרימים את הדגל שלה, זאת בעיה שהחברה כולה מתלבטת מה אנחנו עושים עם עצמנו.

אברהם רביץ: אחרים קוראים לזה הזהות או ארון הספרים.

אברהם רביץ: הבעיה היא בעיה של הציבור בכללותו, היא איננה בעיה דתית.

שלום שמחון: לעליה הגדולה שהגיעה הנה לאחרונה לא צריך להעניק מורשת?

אברהם רביץ: בוודאי.

אברהם רביץ: על זה בדיוק אני מדבר.

אברהם רביץ: אני מסכים שההכוונה של תוכנית מורשת תהיה ברוח הדברים שאמר חבר הכנסת וילן, כי אחרת זה פספוס של הדבר הזה.

אברהם רביץ: זה יביא צופים רבים נוספים.

אברהם רביץ: הייתי מוכר את מורשת ישראל עם מוסיקה מודרנית, עם מוסיקה קלאסית.

אברהם רביץ: אנחנו צריכים להסתכל על כל העסק הזה קצת בגדול, לא רק מהפן הכלכלי.

אתי בנדלר: אישור הוועדה לא נדרש אף פעם לעצם קיום ערוצים יעודיים, אלא לדרך מימון מסויימת של ערוצים אלה.

אתי בנדלר: סעיף 6 לחוק התקשורת קובע שהשר רשאי, לאחר התייעצות עם המועצה ובאישור הממשלה והוועדה, לקבוע כי משדר ערוץ יעודי יהיה רשאי לממן את שידוריו באמצעות שידורי פרסומת, בהתאם להוראות החלות בעניין הזה בסעיף 6לד(1).

אתי בנדלר: סעיף אחר, שאיננו נמצא על הפרק, אומר שאם משדר ערוץ יעודי רוצה לממן את שידוריו גם ממקורות אחרים, גם לכך הוא צריך לקבל את אישור הממשלה והוועדה .

אתי בנדלר: שרי התקשורת לדורותיהם פנו ליושבי ראש ועדות הכלכלה למיניהם החל משנת 1997 בקשר למימון ערוצים יעודיים.

אתי בנדלר: אני רוצה לסקור רק חלק קטן מהפניות שקשורות לעניין הזה.

אתי בנדלר: מדובר בדברים שיש להם השלכה לעצם הדיון כאן.

אתי בנדלר: ב20 במאי 1997 פנתה השרה לימור לבנת אל מי שהיה אז יו"ר ועדת הכלכלה, אבי יחזקאל.

אתי בנדלר: במכתב תשובה מ30 ביולי 1998 נכלל הקטע הבא: "עוד התבקשתי להזכירך את ההתחייבות שניתנה לוועדה, כי בטרם פרסום המכרזים יוצגו בפני הוועדה האפיונים והתנאים השונים וכן הדרכים לפרסום המכרזים לצורך עדכון ושמיעת דעות חברי הוועדה".

אתי בנדלר: במכתב מה3 בנובמבר 1998 כותב חבר הכנסת רובינשטיין ללימור לבנת כך: "באשר לעדכון הוועדה בטרם הוצאת המכרזים, אנא תשומת ליבך לדברייך בישיבת הוועדה ב13 ביולי: "אבל טרם פירסום המכרזים, האפיונים השונים, הדרכים לפרסום המכרז אנחנו נגיע לוועדת הכלכלה.

אתי בנדלר: אני אומרת כך שלא יפורסם שום מכרז מבלי שקודם לכן אנחנו נבוא לעדכן את ועדת הכלכלה".

אתי בנדלר: במכתב תשובה של השרה לחבר הכנסת אמנון רובינשטיין מ23 בדצמבר 1998 כתוב כך: "אני סבורה כי לאחר שהוועדה תשמע את עמדות הגורמים הפועלים בענף השידורים לציבור, יהיו בידיה נתונים נאותים ומאוזנים אשר יאפשרו לחברי הוועדה לגבש עמדה מושכלת ועניינית גם לגבי השאלה הנוגעת למועד פרסום המכרזים של ערוצי החדשות, כאשר נסכם את מגוון התשובות שיגיעו לידינו ונציגם בפני הוועדה".

אתי בנדלר: במכתב נוסף שכותב יו"ר ועדת הכלכלה, חבר הכנסת אברהם פורז, לשר התקשורת פואד בן אליעזר מה-15 באוגוסט 2000 כתוב כך: "ביום 27 דצמבר 1999 התקיים דיון בוועדת הכלכלה בנושא הערוצים היעודיים.

אתי בנדלר: בדיון זה הובהר כי באשר להיוועצות או לשמיעת דעות חברי ועדת הכלכלה ביחס לכל המכרזים קודם פירסומם אין חילוקי דעות ממשיים.

אתי בנדלר: כך אמר עו"ד עבאדי, מנהל מינהלת השידורים לציבור: "ההכנה של המכרזים נמצאת בראשית וכאשר תסתיים נבוא".

אתי בנדלר: עו"ד יזהר טל, היועץ המשפטי של משרדך אמר בעניין זה כך: "לעניות דעתנו, קביעת הקצב והסדר שהערוצים יצאו זה חלק מהעבודה שהמשרד עושה במסגרת הכנת המכרזים.

אתי בנדלר: זה חלק מהנושאים שאנחנו נבוא איתם לעדכון ולשמיעת דעות הוועדה".

אתי בנדלר: ציטוט ממכתבו של שר התקשורת וסגן ראש הממשלה, בנימין (פואד) בן אליעזר לאברהם פורז מיום 16 לאוקטובר 2000: "טיוטות המכרזים בעניין ערוץ המוסיקה הישראלית וים-תיכונית וערוץ מורשת ישראל יוכנו ככל האפשר בסמוך לאחר השלמת העבודה על הערוצים הנ"ל ויועברו לוועדת הכלכלה באותו אופן".

אתי בנדלר: כשוועדת הכלכלה נתנה את אישורה לפירסום מכרזים יעודיים בשנת 1998 היא צפתה מראש שעשויות להיות תמורות בשוק התקשורת ובשוק הפירסום, לכן היא דרשה, וכך גם הובטח לה, לבוא לוועדת הכלכלה כל אימת שעומדים לפרסם איזה שהוא מכרז כדי ולשמוע את דעות חברי הועדת הכלכלה.

אתי בנדלר: היה ברור שאי אפשר להוציא את המכרזים בנקודת זמן אחת או אפילו בסמיכות אחד לשני.

אתי בנדלר: יש סעיף בחוק שאומר שהשר בהתייעצות עם המועצה ובאישור הוועדה רשאי לקבוע סידרי עדיפויות לעניין ערוצים יעודיים.

אתי בנדלר: היה ברור שאי אפשר לעשות את זה במועד אחד.

אתי בנדלר: אני יכולה להצטער על כך שהדיון היום הוא דיון יזום מטעם ועדת הכלכלה.

אתי בנדלר: קודם להוצאת מכרז לערוץ יעודי למורשת היה ראוי ונכון לבוא לוועדת הכלכלה.

לאה ורון: זה דיון יזום של יושב-ראש הוועדה.

אתי בנדלר: קודם לפרסום המכרז, בהתאם להתחייבות של השרים למיניהם לוועדה, ראוי היה לבוא עם הפרמטרים העיקריים של המכרז ולשמוע את עמדת חברי הוועדה.

אתי בנדלר: אני מדגישה לשמוע את העמדה, לא לקבל אישור מחדש.

אתי בנדלר: אין לי ספק שאישור הוועדה משנת 1997 עומד בעינו ואיננו בטל.

יורם מוקדי: באנו לוועדה בשנת 2000.

שלום שמחון: חלפו 4 שנים מאז.

יורם מוקדי: נאמר פה כאילו הוועדה לא שמעה אותנו משנת 1999.

שלום שמחון: יש פה התחייבות של כל השרים לא לקרוא בעיתון שאתה מוציא מכרז, אלא לבוא הנה ולעדכן.

אתי בנדלר: ההתחייבות היתה של השר, לא של המועצה.

שלום שמחון: אפילו לימור לבנת, שלא ממש רצתה להגיד שהיא צריכה לדבר עם הוועדה, אומרת שהוועדה תקבל עדכון על מבנה המכרז, עיקריו, מועד הוצאתו.

יורם מוקדי: פנינו לוועדה.

יורם מוקדי: יו"ר הוועדה אמר אז שהוא לא מדבר איתנו על התיקונים הנוספים לפני שאנחנו מכינים שתי טיוטות של מכרזים.

יורם מוקדי: על שולחנו הונחה טיוטה של ערוץ חדשות וערוץ בשפה הרוסית.

יורם מוקדי: הדיון פה ירד לפרטים.

יורם מוקדי: לא רק דנו בערוץ חדשות אחד או יותר, אלא דיברנו על כמות שעות הפקות מקור ומקורות מימון נוספים לערוץ.

יורם מוקדי: הוועדה הזאת דנה בערוצים יעודיים.

יורם מוקדי: מבחינתנו היה דיון.

יורם מוקדי: אין ספק שדיון כזה תורם.

יורם מוקדי: המועצה השכילה לפרסם מכרזים שהתיימרו לטפל בכל הכשלים, בכל הבעיות שהוצגו פה.

יורם מוקדי: אני שמח שגם נציגי משרד המשפטים חושבים שצריך להתחשב במצב כלכלי כאשר דנים בנושא תקשורת.

יורם מוקדי: אכן כך אנחנו עושים.

יורם מוקדי: כאשר פירסמנו את ערוץ הערבי בשנה שעברה ואת ערוץ המוסיקה לפני שנתיים אף אחד לא אמר שנעשה חושבים.

יורם מוקדי: דווקא שהגענו לערוץ מורשת יש חשיבה, לפחות מהכיוון של משרד המשפטים.

יורם מוקדי: אותי זה מדאיג.

נגה רובינשטיין: חשבנו שיש מקום לדון בוועדה.

שאול יהלום: מדוע משרד המשפטים נזכר רק כאשר מגיעים למכרז האחרון?

שאול יהלום: זה אומר דרשני.

יורם מוקדי: אנחנו במדינת ישראל במקום הראשון באירופה בשיעור התחברות דיגיטלית לכבלים ולווין ובמקום הראשון באירופה במספר ערוצים לנפש, אבל בתחום הזה של מורשת ישראל אנחנו בכשל אמיתי.

יורם מוקדי: מישהו צריך לטפל בזה.

שלום שמחון: אני מציע לך שתמשיך לדבר עם הוועדה.

שלום שמחון: אני חושב שאני וחברי השתכנענו שלמרות המציאות הקשה בשוק הפרסום יש מקום לערוץ מורשת.

שלום שמחון: המועצה פועלת נכון שהיא משלימה את הוצאת המכרזים, כולל ערוץ מורשת שהוא הערוץ האחרון בסדרה.

שלום שמחון: אני חושב שהיתה בעניין הזה תמימות דעים.

שלום שמחון: יחד עם זאת, צריך לקחת בחשבון את מה שקורה בכלל לשוק, לא להתעלם מהדברים שנאמרו פה.

שלום שמחון: אני לא מצליח להבין מה משרד המשפטים רוצה.

נגה רובינשטיין: אנחנו חשבנו שיש מקום לקיים דיון.

שלום שמחון: אתם הצלחתם לשדר לחץ גדול מאוד על השוק או על מי שעומד להתמודד במכרז הזה, כאילו יש לכם כוונה לעכב את העניין.

נגה רובינשטיין: אני לא יודעת על מה אדוני מדבר.

נגה רובינשטיין: גם לעניין של הערוץ הערבי היה דיון בוועדת הכלכלה, אפילו נוסף עוד סעיף..